**Ringkøbing Udviklingsforum**

**Bestyrelsesmøde onsdag d. 10. april 2019. kl. 19.00 – 21.00**

**Sted: Ringkøbing Medborgerhus, Herningvej 7, Ringkøbing.**

Deltagere: Christina Hedegaard (CH), Hans Christian Vestergaard (HCV), Jacob Muldkjær Rasmussen (JMR), Jeannett V. Larsen (JVL), Kirsten Høy Andersen (KHA), Martine Brumsbjerg (MB), Niels Kjær Hansen (NKH).

Fraværende: Allan Stampe (AS), Anni Damgaard (AD), Bo Christensen (BC), Bo Lodberg (BL), Carsten Stubkjær Mumm (CSM), Niklas Stentorp Mogensen (NSM), Søren Hebroe (SH), Torben Nielsen (TN).

Referent: Kirsten Høy Andersen

*Referat:*

1. **Konstituering af bestyrelsen**

Bestyrelsen konstituerede sig og følgende blev valgt til de vedtægtsbestemte poster.

* Næstformand: Christina Hedegaard
* Sekretær: Kirsten Høy Andersen
* Kasserer: Carsten Stubkjær Mumm
* Kommunikationsansvarlig: Martine Brumsbjerg
1. **Grundlaget for Ringkøbing Udviklingsforum**

Kort orientering om grundlaget for RUF samt drøftelse af fremsendte dokumenter.

* Vedtægterne: Det uddybes at repræsentantskab er etableret for at sikre bredt udsnit af byens interessenter.
* Mission og Vision
* Helhedsplan 2050: Det uddybes at Helhedsplanen er godkendt af byrådet i 2017 og at projekterne heri således har kommunens opbakning.
* Opgavefordeling i bestyrelsen: KHA får til opgave at oprette en sekretær-mail og en formand-mail samt få adgang til medlemshåndteringssystemet.
1. **Projekter og aktiviteter i Ringkøbing Udviklingsforum**På mødet blev givet en introduktion til etablerede projekter og aktiviteter samt kommende.

1. Etablerede projektgrupper:

* **Børnenes By** er blevet sammenlagt med ”Mere puls i Pulsparken” samt ”Altid liv på havnen” da de fandt at de havde samme formål.
	+ **Kreative værksteder** ligger lidt stille, da de afventer beslutning om hvorvidt Materielgården bliver flyttet ud af byen og dermed giver plads til projektet.
	+ **Inkluderende fællesskaber** laver aktiviteter for eks. nytilflyttere til byen. Aktiviteter inkluderer brætspil, hvortil RUF gav et tilskud sidste år.
	+ **Tilflyttere** er en gruppe der skal hjælpe nytilflyttere med at falde til. Gruppen ligger pt. stille, men bør genaktiveres i forbindelse med profilering af byen.
	+ **Skolegrunden** er et projekt som et 100% afhængigt af hvad ejeren ønsker at gøre med grunden. *HCV kontakter ham for at vende muligt samarbejde.*
	+ **Stationsbroen** (mere info under næste punkt)
	+ **Frivillig – Naturkraft** er en nyere gruppe på 15 personer som arrangerer ture fra torvet ud til Naturkraft. Gruppen er en del af Naturkraft og har bl.a. fået jakke med logo.

Der afholdes 2 årlige møder med formændene for projektgrupperne; næste møde for ovennævnte grupper foregår d. 3. juni.

2. Særlige projekter, RUF er ansvarlig for eller involveret i:

* **Ringkøbing Station** er et af de første projekter startet i RUF der har til hensigt at skabe liv i bygningen. Styregruppen har besluttet at der skal arbejdes på at omdanne bygningen til et værested for unge kombineret med lokale fødevarer.
* **Stationsbroen** er et projekt som kommunen står i spidsen for. Der er sendt fondsansøgning til Realdania d. 28/2 som dækker både dette projekt og stations-projektet med et samlet budget på 18mio.
* **Ranonia** er et projekt under Erhvervsvækst Ringkøbing der handler om at bygge en ferieby ved Ringkøbing Havn. RUF hjælper med borgerinvolvering og informering.
* **Trailsystem** **ved Vonåen** er et samarbejde mellem RUF og Naturkraft der skal åbne området omkring Vonåen for borgere via stier, vandvej og anlægssteder. Gruppen er i færd med at skrive en ansøgning til lokale og anlægsfonden med hjælp fra Kras Arkitekter fra Århus. Landbobanken er hovedsponsor.
* **Profilering af Ringkøbing** er initieret af kommunen. Gruppen har valgt at fokusere på pendlere og inviterer d. 22/5 byens virksomheder til dialog.

Bestyrelsesmedlemmer i RUF opfordres til at deltage aktivt i ovennævnte grupper.

3. Særlige aktiviteter, opgaver eller relationer RUF indgår i:

* **Naturkraft**: Er beskrevet ovenfor
* **Naturbydelen**: Peter Kølby har henvendt sig om hjælp. Frivilliggruppen omkring Naturkraft arbejder på muligheden for at lave rundvisning i Naturbydelen.
* I projektet **Nationalpark Skjern Å** repræsenteres kommunens 5 udviklingsfora af Lars Foged fra Skjern Udviklingsforum. Gruppen tager på læringstur til Nationalparken på Mols d. 6/5 og inviterer medlemmer fra de andre udviklingsfora til at deltage.

4. Nye projekter, der skal igangsættes i 2019:

* **Grønne områder og stier i Ringkøbing** er inspireret af Den Grønne Koridor i Skjern, hvor man sammenkoblede eksisterende stier og opsatte skiltning for at skabe et sammenhængende stisystem. Der inviteres til borgermøde senere på året.
* **Udviklingsmesse for de frivillige** er et initiativ fra CH om at hjælpe frivillige og ildsjæle ved at understøtte dem. Projektet er et samarbejde med FrivilligVest.
* **Samarbejde mellem foreninger** er startet med Julehjælpen, hvor 5 foreninger gik sammen for at sikre flest mulige familier julehjælp. CSM mener at projektet har potentiale på idræts og sportsområdet.
* **Borgermøde med præsentation af de nye projekter i Ringkøbing** ønskes afholdt i 2019, hvor 4-6 af de største projekter hver får 30min. til at fortælle om deres projekt.

5. Ikke projektorienterede opgaver for bestyrelsen:

* **Forøgelse af medlemstallet**. Vi er i dag 86 medlemmer og vil gerne vokse. CH er primus motor herfor.
* **Høringer:** RUF udtaler sig gerne omkring principper, men kommer ikke med konkrete anbefalinger eller afvisninger.
* Tilskud fra Ringkøbing Udviklingsforum. Hvert år tildeles RUF 200.000,- fra kommunen. Projekterne under RUF kan søge om tilskud fra disse midler og opfordres hvert år til at gøre det. Indtil videre er givet tilskud til Børnenes By, Fællesskaber og Vonå.
* Sponsorbidrag er modtaget og fremover forventes de at være tilknyttet et specifikt projekt.
1. **Eventuelt**

Vægterne har søgt om tilskud til at drive Vægterkorpset, men da dette ikke stemmer overens med RUFs formål, sender HCV en afvisning på ansøgningen.

1700-tals festivalen har ligeledes henvendt sig med ønske om tilskud. Bestyrelsen opfordrer festivalen at søge om tilskud til noget konkret, der kan bruges i forbindelse med festivalen, men også gerne til andre arrangementer der støtter Handelsstandsforeningens løbende aktiviteter.

Bestyrelsen diskuterede vigtigheden af en fremtidig kommunikations- og brandingstrategi for at øge kendskabsgraden til RUF. CH meddeler at der fortsat arbejdes på et logo. MB informerer at nu hvor RUF har fået hjemmeside og Facebook-side vil der blive arbejdet på en langsigtet strategi så RUF kan klargøre hvad Ringkøbing kan bruge RUF til, hvor man kan henvende sig mm.

1. **Kommende møder**

Næste bestyrelsesmøde afholdes d. 12. juni kl. 19-21.

Næste fællesmøde for bestyrelse, revisor og suppleanter afholdes d. 24. oktober kl. 19-21.